# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2021. június 28.-ai nyilvános

# rendkívüli ülésére

# Tárgy:

# Tájékoztatás az aktuális ügyekről

# Előadó:

# Horváth László

**polgármester**

Tisztelt Képviselő-testület!

A jelenleg folyamatban lévő aktuális ügyekről az alábbi tájékoztatást adom:

1. Költségvetést érintő nagyobb kiadás az elmúlt időszakban az iskolás gyerekek szállítása Balatonkeresztúrra 300.000 Ft, közvilágítási résszámla 270.000 Ft értékben.
2. A Hétvezér utcai üdülőtulajdonosok közössége az idén a volt gyermeküdülő strandja előtti vízfelületen helyezi el az önkormányzattól kapott stéget, az új tulajdonos engedélyével.
3. A korábbi évekhez hasonlóan a balatonberényi lakosú általános iskolai ballagó diákok részére 10.000 Ft értékű könyvvásárlási utalvány került átadásra a képviselő-testület nevében (4 fő).
4. Az ingatlan rendbe tétele érdekében kiküldött felszólításunkra a Magyar Posta Zrt. 2021. május 14.-én írásban értesített bennünket, hogy a 2021. évre vonatkozó kertészeti szolgáltatások szerződése közbeszerzési eljárás alatt van, de a fű lekaszálása, a kihajló bokrok nyesése az ingatlanon megtörtént.
5. A Balatonszentgyörgy Környéki Önkormányzatok Társulása a TOP pályázat keretében 2019-ben elnyert bölcsőde építése projekt alapkő letétele június 11.-én ünnepélyes keretek között megtörtént.
6. A balatonkeresztúri repülőteret igénybe vevő légi járművek okozta zajhatás miatt az üzemeltetési és települési igények összeegyeztethetősége érdekében június végén egyeztetésre kerül sor a közös hivatalhoz tartozó három önkormányzat és az üzemeltető között.
7. Érdeklődésemre a MÁV igazgatósága közölte, hogy a balatonberényi vasútállomás épületének értékesítése jelenleg nincs napirenden, amennyiben változás lesz, úgy értesítik önkormányzatunkat. Egyúttal intézkedtem a kivágott és az épület mellett felhalmozott fák elszállíttatása iránt is.
8. A balatonberényi 15G7 számú vasúti átjáró akadálymentesítésével kapcsolatosan felvettem a kapcsolatot a NIF Zrt. és a Magyar Közút Zrt. illetékeseivel
9. A Green Way Hungary Zrt. árajánlatot adott a Csicsergő sétány vegyszeres portalanítására 525.780 Ft összegben.
10. A „szabadstrand” fürdőhelyi kijelölésével kapcsolatos előzetes egyeztető népegészségügyi bejárásra június utolsó napjaiban került volna sor, előzetes értesítés nélkül június 23.-án tartották meg az előzetes szemlét. Az alábbi írásos tájékoztatót adták át a közegészségügyi osztály munkatársai:

*A természetes fürdővizek minőségi követelményeiről, valamint a természetes fürdőhelyek kijelöléséről és üzemeltetéséről szóló 78/2008. (IV. 3.) Korm. rendelet 4.§.(1) bekezdése alapján a* **kérelmet elektronikusan kell benyújtani Somogy Megyei Kormányhivatal Népegészségügyi Főosztály részére** (Hivatali kapu elérhetősége: Rövid név: SMKHNSZSZ; KRID kód: 618003379).

**A kérelem tartalmazza az alábbi adatokat:**

**A vállalkozás adatai:**

Tulajdonos megnevezése:

Cég neve:

Székhelye:

Telephelye:

Adószáma:

Cjsz:

Bankszámla száma:

Felelős vezető / képviselő:

Elérhetőségek:

**A kérelemhez csatolni kell:**

Igazgatási szolgáltatási díj (48.000 Ft) befizetésének igazolását.

SMKH számlaszáma: 10039007-00301129-00000000

**A Kormányrendelet 7.sz. melléklete alapján elkészített Üzemeltetési szabályzatot.**

**(üzemeltető adatai, üzemeltetési időre vonatkozó adatok - szezon hossz, napi nyitvatartás ideje, fürdőhely határa, partszakasz hossza, lejárók száma, férőhely, átlag napi fürdőzők, hétvégi átlag, elsősegélynyújtás módja, vízvizsgálatokat végző labor, parkolók, WC-k száma, zuhanyzók száma, öltözők, csapadékvíz, szennyvíz elhelyezés, hulladékszállítás, milyen szolgáltatások, sportolási lehetőségek, játékok vannak, ezek felügyelete hogyan biztosított, stb.)**

Helyszínrajzot.

Fejér Megyei Fejér Megyei Katasztrófavédelmi Igazgatóság, mint Vízvédelmi Igazgatóság részére a 8000 Ft igazgatási díj befizetésének igazolását.

(Kat.ved. számlaszáma: 10029008-00283607-00000000).

Az Állami Népegészségügyi és *(Az Állami Népegészségügyi és Tisztiorvosi Szolgálat egyes közigazgatási eljárásaiért és igazgatási jellegű szolgáltatásaiért fizetendő díjakról szóló 1/2009. (I. 30.) EüM rendelet 1. számú melléklete IV. 4. pontja szerinti 48.000,- forint összegű igazgatási díjat, a vízügyi és a vízvédelmi hatósági eljárások igazgatási szolgáltatási díjairól szóló 13/2015. (III. 31.) BM rendelet 2. számú melléklet 10. pontjában meghatározott 8.000,-Ft igazgatási szolgáltatási díj kell befizetni.)*

1. A naturista strand, valamint a községi strand fejlesztési pályázata keretében a kivitelezés 2021. május 31. napjával megvalósult, jelenleg mindkét strand vonatkozásában zajlik a pályázatok zárása, a záró beszámolók elkészítése.
2. A Kodály-Béke utca kivitelezési munkálatai elkészültek, a hivatal tetőtér beépítésének árajánlat bekérése megtörtént, azok bontására, kiértékelésére június 25.-én kerül sor. Pályázatot nyújtottunk be a balatonberényi tagóvodai játékok bővítésére, a Petőfi utca útfelújítására, vízrendezésére, a ravatalozó épület felújítása keretében urnafal építésére, valamint a művelődési ház tető-, és energetikai felújítására.
3. Az ingatlanok karbantartásának ellenőrzése, visszaellenőrzése folyamatosan zajlik, június 1. és június 21. napja között 29 felszólítást küldtünk ki és fokozott figyelmet fordítunk a kutyasétáltatókra, valamint a közterületen „kempingezőkre” is. A strandra elkészítettük a táblákat a horgászati és kutyabeviteli tilalomra vonatkozóan. A hivatal jelenleg készíti az új közterület használatáról és a közösségi együttélés szabályairól szóló önkormányzati rendeletet, ezek hamarosan a képviselő-testület elé kerülnek megtárgyalásra. A rendeletek elfogadását követően további táblák kihelyezését tervezzük.
4. A Lime Technology Kft. 2020. augusztusában elektromos rollereket helyezett ki próbaüzemelésre 6 kelet-balatoni településen a helyi vezetéssel történt előzetes egyeztetés nélkül. A Balatoni Szövetség vállalta az egyeztetést az önkormányzatok és az üzemeltető között és több ajánlást fogalmazott meg a rollerek kihelyezésével kapcsolatban. Az egyeztetés jelenleg is folyik, több önkormányzat begyűjtötte az engedély nélkül működő rollereket, amint egységes álláspont születik az ügyben, visszatérünk az esetleges üzemeltetésre.
5. Szóbeli megkeresés érkezett az önkormányzat egyik zártkerti ingatlanának megvásárlására, mely a Hegyháti út és a Marhanyelvi út között található. Mivel a kérdéses terület közvetlenül az útról nem közelíthető meg és nincs az ingatlan javára bejegyzett szolgalmi jog sem, a vevő még gondolkodik az esetleges vételi ajánlaton.
6. A Művelődési Ház vezetője kéri a képviselő-testület javaslatát arra vonatkozóan, hogy az augusztus 20.-i tűzijáték megrendezésre kerüljön-e, a járványügyi előírások lehetővé teszik a rendezvény megtartását, a költségvetésben 450.000 Ft+ÁFA szerepel erre a programra, amely összegből megvalósítható.
7. A Balatonberény-Vörs kerékpárút építése során a kivitelező javaslatot tett a tervezett- véleményünk szerint életszerűtlen- szintkülönbségek megszüntetésére és a vízelvezetés módosítására. Ezen munkák elvégzésére 8 millió forintos ajánlatot tettek. A tervező ragaszkodott az eredeti változat megvalósításához, a beruházó pedig a közbeszerzésre hivatkozva zárkózott el a módosítástól. Többszöri egyeztetés után sikerült elérni, hogy a pótkeret terhére mégis csak megvalósításra kerül az általunk kért módosítás. A kivitelezés határideje a tavaszi kedvezőtlen időjárási körülmények miatt némileg eltolódik, a munkálatok azonban nem korlátozzák lényegesen a Mise úti közlekedést, a munkálatok továbbra is a kijelölt munkaterületen belül folynak.

Balatonberény, 2021. június 23.

Horváth László

polgármester